Čaika L-4

**Čaika L-42** () – lengvasis bendrosios paskirties dvimotoris lėktuvas-amfibija, skraidanti valtis, 2005 m. sukurtas Samaroje (Rusija).

Lėktuvas sukurtas 2004–2005 m. nuo N. Kuznecovo konstruktorių biuro atsiskyrusioje įmonėje „NPO Trud“. L-4 šeima – keletas panašios konstrukcijos dvimotorių skraidančių valčių, pasižyminčių gana aukšta (apie 15) aerodinamine kokybe. Pats L-4 sukurtas kaip hidroplano „L-6" sumažinta kopija, varoma nebe „Lycoming IO-360 M1A", o „Rotax" varikliais. 2009 m. įmonei-gamintojai suskilus į dvi, 2 dešimtmečio pabaigoje buvo gaminamos trys L-4 modifikacijos: „L-42M" („NPO Aviatech“, rus. ООО „НПО Авиатех“) ir „L-42М-2" ir „L-44" (rus. ООО *Чайка*). 2017 m. „NPO Aviatech“ pakeitė savo gaminamo modelio pavadinimą į „L-142".

Visi šios šeimos lėktuvai pristatomi kaip „nepasižyminitys iškirtinėmis pilotavimo savybėmis, dėl ko pilotų permokymas jais skraidyti yra greitas".

2017 m. Australijos piloto rekordininko Maiklo Smito (angl. Michael Smith) užsakymu „Čaika" modernizavo „L-42M", sumontavo „Rotax 915" tipo variklius su kuro įpurškimu, atliko kitų patobulinimų. Toks lėktuvas buvo pervadintas „L-65" ir per „OOO Čaika" įkurtą įmonę „Sea Bear Aircraft" pradėtas pardavinėti kaip savarankiškai surenkamas orlaivis (angl. *kit plane*). Netrukus šis modelis tapo vieninteliu kampanijos gaminamu lėktuvu.

2020 m. paskelbta apie ketinimus L-42M pagrindu gaminti oro taksi VT-4.

## Konstrukcija ir gamyba

Konstrukciškai „L-4" – iš kompozitinių medžiagų pagaminta aukštasparnė skraidantis valtis – monoplanas su laisvai nešančiais trapecinės formos sparnais, varomas dvejais virš sparnų sumontuotais stūmokliniais varikliais. Sparne įrengti užsparniai, jų galuose sumontuotos plūdės. Uodega – „V“ formos. Tarp jos plokštumų įrengtas praėjimas, kuriuo nuo kranto patenkama į orlaivio saloną. Važiuoklė – triratė su uodegos ratuku ir vandens vairu, ratai ir vandens vairas pakeliami. Lėktuvas gali būti naudojamas esant 40 cm aukščio bangoms.

Valties formos salonas – uždaras, į jį patenkama per lubose esančias duris. Salone paprastai įrengiamos keturios vietos, iš jų – 1-2 – pilotams.

„L-4" bazėje taip pat buvo kuriamas vienmotoris hidroplanas, todėl serijiniai dvimotorio lėktuvo variantai gavo indeksą „L-42", o vienmotoriai – „L-41".

Pirmasis „L-4" skrydis įvyko 2005 m. birželio mėn. Galingesnis variantas „L-44" buvo pradėtas gaminti 2009 m.

## Avarijos ir katastrofos
Iki 2022 m. pabaigos įvyko 4 avarijos su L-4 šeimos orlaiviais.

## Variantai
* **L-4**

: Pradinis modelis, pagamintas 1 vnt.
;* L-42
: Patobulinta versija, varoma opoziciniais keturių cilindrų 73,3 kW (98,6 AG) galios varikliais „Rotax 912 ULS". 2009–2010 m. pagaminti 5 vnt.
;* L-42M Samara / L-142
: Vėlesnė modernizuota versija: sumažintas svoris, kiek pakeisti sparnai, pagerinta valdymo ergonomika, aerodinaminė kokybė padidėjo nuo 15 iki 16,6.
;* L-44
: Modelis, varomas galingesniais varikliais „Rotax 914". Gaminamas nuo 2009 m.
;* L-65
: 2017 m. modernizuotas eksportinis modelis, su užsparniais, varomas „Rotax 915 iS-3" varikliais. Aerodinaminė kokybė – 12.

## Techniniai duomenys

## Šaltiniai

* (EN) Jackson, Paul A. (2012). *Jane’s All the World’s Aircraft: development & production : 2012-13*. IHS Global. p. 514. ISBN 978-0-7106-3000-1.
* (RU) Л-42, Уголок неба, www.airwar.ru
* (EN) L-65. AIRCRAFT – SeaBear Aircraft"
* (RU) Легкий многоцелевой четырехместный двухмоторный гидросамолет-амфибия Л-42, Aero Samara
* (RU) Легкий многоцелевой четырехместный двухмоторный гидросамолет-амфибия Л-42м, Aero Samara
* (RU) Легкий многоцелевой четырехместный двухмоторный гидросамолет-амфибия Л-44, Aero Samara
* (RU) МАК. ОКОНЧАТЕЛЬНЫЙ ОТЧЕТ ПО РЕЗУЛЬТАТАМ РАССЛЕДОВАНИЯ АВИАЦИОННОГО ПРОИСШЕСТВИЯ. Л-44 RA-0600G. МАК.
* (RU) Самолет-амфибия Л-42М – характеристики и описание. Уголок неба, www.airwar.ru
* (RU) САМОЛЕТ-АМФИБИЯ L-65, ООО САМОЛЕТОСТРОИТЕЛЬНАЯ КОМПАНИЯ „ЧАЙКА“
* (RU) Телеграмма МАК № 230530 . Приволжское межрегиональное территориальное управления воздушного транспорта Федерального агентства воздушного транспорта (24 июня 2010)

## Išnašos